Diari Oficial de la Generalitat Valenciana


Sumari del DOGV 5637, del 12-11-2007 (2007/13966)

ORDE de 30 d'octubre de 2007, de la Conselleria d'Educació, per la qual es modifica el conveni de creació de l'Escola d'Educació Infantil Municipal denominada El Castell Xicotet, de Marines (València).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5637

Data del DOGV
:   12-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13619


Data del document
:   30-10-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Marines
    * cooperació administrativa
    * educació preescolar
    * administració local
    * centre d'ensenyament

ORDE de 30 d'octubre de 2007, de la Conselleria d'Educació, per la qual es modifica el conveni de creació de l'Escola d'Educació Infantil Municipal denominada El Castell Xicotet, de Marines (València). [2007/13213]  
L'expedient ha sigut iniciat a instància del representant de l'Ajuntament de Marines, entitat titular de la Escola d'Educació Infantil Municipal denominada El Castell Xicotet, de Marines (València), número de codi 08239188, situada al carrer Liria, 20, de la citada localitat, per la qual sol·licita la modificació del conveni de creació de l'Escola d'Educació Infantil Municipal de primer cicle, per tal de canviar l'ús d'una unitat per a xiquets de 0 a 1 any, que passa a utilitzar-se per a xiquets d'1 a 2 anys.  
El 14 de setembre de 2007 es va subscriure un Conveni entre la Generalitat (conselleria d'Educació) i l'Ajuntament de Marines (València) pel qual es creava l'Escola d'Educació Infantil de primer cicle, de titularitat municipal, denominada El Castell Xicotet, a Marines, en la clàusula sèptima del qual s'autoritza el conseller d'Educació a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Segons el titular del centre s'utilitzen les mateixes instal·lacions que ja foren objecte d'informe favorable per part del Servici de Projectes i Construccions Educatives d'esta conselleria de 9 de novembre de 2006 i aprovades per Resolució de la Direcció General d'Ensenyament de 27 de novembre de 2006, i que complixen els requisits exigits per a la configuració ara sol·licitada.  
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Aprovar la modificació del conveni de creació de l'Escola que a continuació s'indica en els termes que s'hi especifiquen, de conformitat amb la normativa vigent.  
Denominació genèrica: Escola d'Educació Infantil, primer cicle  
Denominació específica: El Castell Xicotet  
Titular: Ajuntament de Marines  
Domicili: c/ Liria, 20  
Localitat: Marines  
Província: València  
Codi: 66669843  
Modificació que s'autoritza:  
S'autoritza el canvi d'us d'una unitat d'Educació Infantil, primer cicle, per a xiquets de 0 a 1 any, que passa a utilitzar-se per a xiquets d'1 a 2 anys, de manera que el centre queda configurat, en la seua totalitat, amb la següent composició:  
3 unitats d'Educació Infantil, primer cicle, amb 41 llocs escolars, distribuïts de la següent manera:  
2 unitats per a xiquets d'1 a 2 anys, amb 26 llocs escolars  
1 unitat per a xiquets de 2 a 3 anys, amb 15 llocs escolars.  
Segon  
De conformitat amb el que disposa l'article 8.1 del Reial Decret 332/1992, la present modificació produirà efectes a partir del curs escolar immediatament següent al de la data de la present orde.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
DISPOSICIÓ ADDICIONAL  
La present orde es publicarà en el Diari Oficial de la Comunitat Valenciana i donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
D'acord amb l'article 44 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 30 d'octubre de 2007  
El conseller d'Educació,  
ALEJANDRO FONT DE MORA TURÓN